חוקת הוועדים הלאומיים לאונסקו
מבוא

מאחר שמטרתו של ארגון החינוך, המדע והתרבות של האו"ם – אונסקו – כפי שהוגדרה בחוקת הארגון, היא לתרום למען השלום והביטחון  באמצעות שיתוף-הפעולה בין האומות בה חינוך, במדע ובתרבות כדי לחזק בעולם את הכבוד לצדק, לשלטון החוק, לזכויות-האדם ולחירויות-היסוד, המגיעים לכל איש ואשה בלי הבדל גזע, מין, לשון ודת, במגילת האו"ם,
ובכדי להשיג מטרה זו חיוני הדבר, שכל מדינה חברה תזכה לתמיכה פעילה של הקהילה המדעית והאינטלקטואלית תוך שיתוף-פעולה של האוכלוסייה,
ולאור סעיף VII של חוקת אונסקו, הקובע כי למטרה זו "כל מדינה חברה תמסד בהתאם לתנאים שלה את המסגרת לתיאום בין ארגונים, שעניינם חינוך, מדע ותרבות, עם עקרונות אונסקו, וזאת ע"י הקמת ועד לאומי, שייצג הן את הממשלה והן את הגופים הללו", 
ומאחר שהוועדים הלאומיים, שנוסדו על-פי הסעיף הנ"ל, מסייעים ביעילות להשגת יעדי אונסקו, להרחבת טווח השפעתו ולקידום יישום תכניותיו, על-ידי מעורבות הקהילה המדעית והאינטלקטואלית שבכל מדינה חבֵרה,
ומאחר שהוועידה הכללית, בהזדמנויות שונות במושבה ה-19, הטעימה את הצורך בהידוק הזיקה למדינות חברות, באמצעות ועדיהן הלאומיים ובמיוחד בעיצוב, ביישום ובהערכה של תכניות אונסקו, והמליצה לחזק את הוועדים הלאומיים כגופים מייעצים, מקשרים, מיידעים ומבצעים, וכי שיתוף-הפעולה שלהם יועצם ברמה התת-אזורית, ברמה האזורית וברמה הבין-אזורית,
הוועידה הכללית, במפגשה בפריס, במושבהּ ה-20, ביום העשרים ושביעי בנובמבר, 1978, מאשרת חוקה זו של הוועדים הלאומיים של אונסקו.

סעיף I.  מטרה ותפקידים

1. תפקיד הוועדים הלאומיים של אונסקו הוא לשתף בפעילויות אונסקו את המחלקות השונות של משרדי-הממשלה, את הסוכנויות, את המוסדות, את הארגונים ואת היחידים, הפועלים לקידום החינוך, המדע, התרבות והמידע, כך שלכל מדינה חברה יתאפשר
אומצה בידי הוועידה הכללית במושבה ה-20

1. לתרום לשמירת השלום והביטחון ורווחת-הכלל באמצעות ההשתתפות בפעילויות אונסקו, שמטרתן קידום ההיכרות וההבנה בין העמים, מתן משב רענן לחינוך ולהפצת התרבות ושימור הידע, הגדלתו והפצתו;
2. למלא תפקיד גדל והולך בעבודת אונסקו ובעיקר בעיצוב ובביצוע תכניותיו.
2. לשם כך, הוועדים הלאומיים
1. ישתפו פעולה עם ממשלותיהן ועם שירותים, ארגונים, מוסדות ויחידים, בעלי עניין במרחב-הפעולה של אונסקו;
2. יעודדו השתתפות של מוסדות לאומיים, ממשלתיים ולא-ממשלתיים, ושל יחידים, בעיצוב ובביצוע תכניות אונסקו כדי להבטיח לארגון את הסיוע האינטלקטואלי, המדעי, האמנותי, או המנהלי, הנדרש;
3. יפיצו מידע על המטרות, התכנית והפעילויות של אונסקו ויטלו על עצמם לעורר עניין ציבורי בהן.
3. בנוסף, ובכפוף לתנאים בכל מדינה חברה, רשאים הוועדים הלאומיים
1. להשתתף בתכנון ובביצוע פעילויות, שאונסקו מופקד עליהן ואשר מוצאות אל הפועל בעזרת תכנית-הפיתוח של האו"ם (UNDP), תכנית-הסביבה של האו"ם (UNEP), קרן-האוכלוסייה של האו"ם (UNFPA) ותכניות בין-לאומיות אחרות;
2. להשתתף בחיפוש מועמדים למשרות של אונסקו, הממומנות במסגרת התכנית הרגילה ממקורות חוץ-תקציביים, ובקביעת מקבלי מענקי-מחקר של אונסקו;
3. להשתתף יחד עם ועדים לאומיים אחרים בלימוד סוגיות משותפות, שיש בהן עניין לאונסקו;
4. ליטול ביוזמתם, פעילויות אחרות, הקשורות ביעדים כלליים של אונסקו.
4. ועדים לאומיים משתפים פעולה אלו עם אלו ועם המשרדים והמרכזים האזוריים של אונסקו לטיפוח שיתוף-פעולה אזורי, תת-אזורי ובילטרלי בחינוך, במדעים, בתרבות ובמידע, בייחוד באמצעות עיצוב וביצוע משותפים של תכניות. שיתוף-פעולה זה עשוי להשפיע על הכנת מטלות, יישומן והערכתן ועשוי ללבוש צורה של סקרים משותפים, סמינרים, מפגשים וועידות וחילופי מידע, חומרים וביקורים.
סעיף II.  תפקיד הוועדים הלאומיים ביחסיהם עם המדינות החברות

1. כל מדינה חברה מגדירה את תחומי-האחריות של הוועד הלאומי שלה. ככלל, ועדים לאומיים
1. מטפחים זיקות הדוקות בין הסוכנויות והשירותים של המדינה ובין אגודות מקצועיות ותרבותיות אחרות, אוניברסיטאות ומרכזי-מחקר וחינוך, ומוסדות שונים, העוסקים בחינוך, במדעים ובמידע;
2. משתפים פעולה הנציגות של ממשלתם בוועידה הכללית ובשאר מפגשים בין-ממשלתיים בחסות אונסקו וזאת, בין השאר, באמצעות הכנת הצעות ממשלתיות למפגשים הללו;
3. עוקבים אחר התפתחות התכנית של אונסקו ומסבות את תשומת-הלב של סוכנויות מתאימות לתועלת, הגלומה בשיתוף-פעולה בין-לאומי;
4. תורמים לפעילויות לאומיות, הנוגעות לתכנית-אונסקו ולהערכת התוצאות;
5. מאפשרים ערוץ להפצת מידע מארצות אחרות במה שנוגע לחינוך, למדעים ולמידע;
6. מעודדים, ברמה הלאומית, דיאלוג ושיתוף-פעולה בין-תחומיים בין מוסדות, העוסקים בחינוך, במדעים, בתרבות ובמידע, בשאיפה לגייס משאבים אינטלקטואליים כדי להשפיע על סדר-העדיפויות בפיתוח.
2. בהתאם להסדרים, שנקבעו ע"י כל מדינה חברה, ניתן לצפות, בין השאר, כי ועדים לאומיים 

1. יטלו על עצמם, לבדם, או בשיתוף-פעולה עם גופים אחרים, אחריות להפעלת פרויקטים של אונסקו בארץ ולהשתתפות לאומית בפעילויות תת-אזוריות, אזוריות ובין-לאומיות של אונסקו;
2. ייַדעו סוכנויות ומוסדות לאומיים באשר למסקנות ולהמלצות, שאומצו בידי הוועידה הכללית, במפגשים אחרים, או במחקרים ובדו"חות; יעודדו דיונים בגופים לאומיים לאור הצרכים והעדיפויות הלאומיים; ותקנינה אמצעים לפעילויות-מעקב לפי הצורך.
סעיף III.  שירותים, המוענקים לאונסקו בידי הוועדים הלאומיים
1. בכל מדינה חברה מבטיח הוועד הלאומי נראוּת מתמדת של אונסקו ותורם למאמצי הארגון בכל שנוגע לקידום שיתוף-פעולה בין-לאומי בתחום האינטלקטואלי.
2. ועדים לאומיים הם מקור-מידע חשוב לאונסקו על צרכים וקדימויות לאומיים בחינוך, במדע, בתרבות ובמידע – דבר שמאפשר לארגון היענות רבה יותר לצרכי המדינה החברה במהלך ארגון והכנת תכניות-פעולה. הוועדים תורמים גם לעיצוב התקנים והנוהלים של אונסקו, ולביצוע התכניות, וזאת על-ידי מעורבות בהכנת סקרים ותשובות לשאלונים.
3. ועדים לאומיים מפיצים מידע
1. לאמצעי תקשורת-ההמונים ולציבור הרחב באשר ליעדי אונסקו, תכניותיו ופעילויותיו;
2. ליחידים ולמוסדות, העוסקים בכל היבט של פעולת אונסקו.
4. ועדים לאומיים חייבים להיות מסוגלים לתרום ביעילות ליישום התכניות של אונסקו
1. בגיוס עזרה ותמיכה של קהילות מקצועיות בארץ;

2. בנטילת אחריות ביצועית לחלק מפעילויות התכנית של אונסקו.
סעיף IV.  אחריות של המדינות החברות לגבי הוועדים הלאומיים
1. מוטל על כל מדינה חברה, על-פי סעיף VII של חוקת אונסקו, להקנות לועדים הלאומיים מעמד, מבנה ומשאבים, הנחוצים כדי שיהיו מסוגלים לממש ביעילות את אחריותם כלפי אונסקו וכלפי המדינה החברה.
2. כל ועד לאומי יכלול גם נציגי משרדי-ממשלה, שירותים וגופים אחרים, שיש להם עניין בחינוך, במדע, בתרבות ובמידע, ומומחים מקצועיים, המעורבים בתחומים אלה. חברי הוועד צריכים להיות בכירים כדי להבטיח את תמיכת ושיתוף-הפעולה של משרדי-ממשלה, שירותים, מוסדות לאומיים ואנשים, המסוגלים לתרום לפעולתה של אונסקו.
3. ועדים לאומיים רשאים לכלול ועדי-פעולה וועדות קבועות, גופים מתאמים, תת-ועדות, צוותי-היגוי וכל גוף אחר, כנדרש וכיאה.
4. כדי לפעול זקוקים הוועדים הלאומיים
1. למעמד משפטי, העולה בקנה אחד עם סעיף VII  של חוקת אונסקו ועם התנאים, שנקבעו בחוקה זו, ואשר מגדיר בבירור את תחומי-האחריות של הוועד הלאומי, את תנאי החברות בו, את הנהלים לביצוע פעולות ואת המשאבים, העומדים לרשותו;
2. מזכירות הוועד תכלול
(1) צוות ברמה גבוהה, שמעמדו – ובייחוד זה של המזכיר הכללי – יוגדר בבירור ואשר ייבחר לפרק-זמן ממושך די הצורך להבטיח המשכיות, הדרושה לפעילות תקינה ושוטפת;
(2) סמכות ואמצעים כספיים במידה הדרושה לבצע ביעילות את התפקידים, המפורטים בחוקה זו, ולהגדיל את השתתפות הוועד בפעילויות הארגון.

5. שיתוף-פעולה הדוק חשוב בכל מדינה חברה בין נציגותה הקבועה באונסקו לבין הוועד הלאומי שלה.
סעיף V.  האחריות של אונסקו לגבי הוועדים הלאומיים
1. על המנהל הכללי של אונסקו לנקוט את האמצעים, הראויים בעיניו, כדי לשתף את הוועדים הלאומיים בעיצוב, ביישום ובהערכת תכנית-הפעולה של הארגון ולהבטיח זיקה הדוקה בין השירותים האזוריים, המרכזים והמשרדים של הארגון ובין הוועדים הלאומיים.
2. הארגון מטפח את פיתוח הוועדים הלאומיים  ונותן להם כמיטב יכולתו את האמצעים למילוי תפקידיהם, וזאת
1. בייעוץ ובמתן שירותי יעוץ, או שירותי סגל-המזכירות, כדי לעזור למדינות החברות – על-פי בקשתן – לייסד, או לארגן מחדש, את הוועדים הלאומיים שלהם;

2. בהכשרת מזכירים כלליים ובעלי-תפקידים חדשים אחרים בוועדים הלאומיים;
3. בסיוע תקציבי מסויים;
4. ביידוע על המשימות של בעלי-תפקידים ושל יועצים מאונסקו, המבקרים בארצותיהם, ועל כל פעילות של אונסקו, המתוכננת להתקיים שם;
5. בהפצת מסמכים, ספרות ומידע;
6. בסיוע לוועדים הלאומיים בתרגום, בעיבוד ובהפצת פרסומי ומסמכי אונסקו בשפה הלאומית ובסיוע בהפקת פרסומי הוועדים עצמם.
3. אונסקו יכולה להרחיב ולפתח את פעילותה באמצעות הוועדים הלאומיים, וזאת
1. בחתימת הסכמים, לפי הצורך, לביצוע פעילויות שבתכנית-הפעולה שלו;
2. ת.
3. בייעוץ ובתמיכה טכנית למפגשים כאלה;
4. בטיפוח שיתוף-פעולה, המאפשר ביצוע החלטות, שנתקבלו ברמה התת-אזורית וברמה האזורית;
5. בתמיכה כספית וטכנית למנגנון הוועדות, שהוקם בידי הוועדים הלאומיים;
6. בטיפוח השתתפות של מזכירים כלליים, בעיקר בדיוני הוועד המנהל והוועידה הכללית.
4. אונסקו מעודד קשרים בין ועדים לאומיים באזורים השונים וזאת בנוסף לתמיכה, שהוא נותן ל
1. מפגשי מזכירים כלליים מכל האזורים כדי להחליף רעיונות והתנסויות בבעיות מסוימות;

2. התייעצויות בין-אזוריות של מזכירים כלליים;
3. ועדים לאומיים באזור מסוים, המבקשים לשלוח משקיף למפגשי ועדים לאומיים באזור אחר;
4. מטלות משותפות ושאר פעילויות, הדורשות שיתוף-פעולה, שוועדים לאומיים באזורים שונים נוטלים על עצמם.
� ראה C20/החלטות, עמ' 116–119. 

